I 1934 ble sønnen Ralph president i ELTO, som omsider begynte å tjene penger igjen. I 1935 var det fusjonerte selskapet Outboard Marine and Manufacturing Corporation (OMMC) verdens største produsent av påhengsmotorer, og et av de 500 største industriforetakene i USA. Denne framgangen fikk aldri Bess og Ole ta del i. Bess døde av kreft i 1933. Ole tok tapet av hustruen svært hardt, og isolerte seg fra omverdenen frem til han selv døde 12. juli 1934 (14 måneder etter sin hustru).